CELEX: 32011R0212
Language: sk
Date: 2011-03-03 00:00:00
Title: Nariadenie Komisie (EÚ) č. 212/2011 z  3. marca 2011 o povolení Pediococcus acidilactici CNCM MA 18/5M ako kŕmnej doplnkovej látky pre nosnice (držiteľ povolenia Lallemand SAS)  Text s významom pre EHP

4.3.2011   
            
            
               SK
            
            
               Úradný vestník Európskej únie
            
            
               L 59/1
            
         NARIADENIE KOMISIE (EÚ) č. 212/2011
   z 3. marca 2011
   o povolení Pediococcus acidilactici CNCM MA 18/5M ako kŕmnej doplnkovej látky pre nosnice (držiteľ povolenia Lallemand SAS)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie Pediococcus acidilactici CNCM MA 18/5M. K tejto žiadosti boli pripojené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka nového použitia Pediococcus acidilactici CNCM MA 18/5M ako kŕmnej doplnkovej látky pre nosnice, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Používanie Pediococcus acidilactici CNCM MA 18/5M bolo povolené bez časového obmedzenia pre kurčatá na výkrm nariadením Komisie (ES) č. 1200/2005 (2), pre ošípané na výkrm nariadením Komisie (ES) č. 2036/2005 (3) a pre lososovité ryby a krevety nariadením Komisie (ES) č. 911/2009 (4) na obdobie 10 rokov a pre odstavčatá nariadením Komisie (EÚ) č. 1120/2010 (5).
            
         
               (5)
            
            
               Na podporu žiadosti o povolenie Pediococcus acidilactici CNCM MA 18/5M pre nosnice boli predložené nové údaje. Európsky úrad pre bezpečnosť potravín (ďalej len „úrad“) vo svojom stanovisku z 5. októbra 2010 (6) dospel k záveru, že Pediococcus acidilactici CNCM MA 18/5M nemá v rámci navrhovaných podmienok používania nepriaznivé účinky na zdravie zvierat, zdravie ľudí ani na životné prostredie a že jeho používanie významne zvýšilo intenzitu znášky cieľových druhov. Úrad sa domnieva, že nie sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia Pediococcus acidilactici CNCM MA 18/5M vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť tak, ako sa uvádza v prílohe k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. marca 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 195, 27.7.2005, s. 6.
   
      (3)  Ú. v. EÚ L 328, 15.12.2005, s. 13.
   
      (4)  Ú. v. EÚ L 257, 30.9.2009, s. 10.
   
      (5)  Ú. v. EÚ L 317, 3.12.2010, s. 12.
   
      (6)  Vestník EFSA (EFSA Journal) 2010; 8(10):1865.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  CFU/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: stabilizátory črevnej mikroflóry.
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              
                                 Zloženie doplnkovej látky:
                              
                              Prípravok Pediococcus acidilactici CNCM MA 18/5M obsahujúci minimálne 1 × 1010 CFU/g
                           
                        
                               
                           
                           
                              
                                 Charakteristika účinnej látky:
                              
                              Životaschopné bunky Pediococcus acidilactici CNCM MA 18/5M
                           
                        
                               
                           
                           
                              
                                 Analytické metódy
                                  (1)
                              
                              
                                           
                                       
                                       
                                          Meranie: metódou platňového nanášania na MSR agar (EN 15786:2009)
                                       
                                    
                                           
                                       
                                       
                                          Identifikácia: metóda gélovej elektroforézy s pulzným poľom (Pulsed Field Gel Electrophoresis – PFGE)
                                       
                                    
                        
               
                  nosnice
               
               
                  —
               
               
                  1 × 109
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu skladovateľnosti a stabilitu pri granulovaní.
                           
                        
                              2.
                           
                           
                              Na účely bezpečnosti: počas manipulácie sa má použiť ochranná dýchacia maska, okuliare a rukavice.
                           
                        
               
                  24. marca 2021
               
            
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives.